 Wafanyakazi wa benki hizo na mamia ya mashabiki wa mpira walijitokeza uwanjani hapo kuzishangilia timu hizo katika mechi iliyokuwa na ushindani mkali.Mashindano hayo yanayoshirikisha benki zaidi ya 16, yanalenga kuimarisha urafiki na ushirikiano baina ya benki licha ya kuwa washindani kibiashara.“Benki ya Exim iliona umuhimu wa kushiriki katika ligi hii, kwani ni nafasi ya kipekee sana kutambua umuhimu wa jamii ya benki katika kuleta maendeleo kwenye taifa letu. “Lakini pia michezo ni afya, na kwa kushiriki katika ligi hii tunawapa fursa wafanyakazi wetu kuimarisha afya zao kupitia mazoezi,” alisema Greyson Malisa, Meneja Msaidizi Rasilimali Watu wa Benki ya Exim.Ligi ya benki ilizinduliwa mwishoni mwa Novemba 2015 na inatarajiwa kufikia tamati mwishoni mwa mwezi huu ambapo washindi wataibuka na zawadi mbalimbali zikiwemo medali.